Para outras páxinas con títulos homónimos véxase: San José.

**San Xosé** (en castelán **San José**) é a capital e a cidade principal de Costa Rica. É tamén a capital da provincia homónima. Está situada no centro do país, nun planalto montañoso a 1.161 m sobre o nivel do mar, o que tempera o clima tropical do territorio.

Consonte o censo do ano 2006, o municipio (*cantón*) de San Xosé tiña 339.588 habitantes, cosa que indica o seu rápido medramento os últimos anos, xa que en 1950 apenas alcanzaba os 87.000. Mais a área metropolitana supera os 2.500.000 de habitantes.

En 1843 estabeleceuse a Universidade de Costa Rica, hoxe denominada "Universidade de Santo Tomás". San Xosé é tamén a sede do Tribunal Interamericano de Dereitos Humanos. As conexións aéreas co resto do mundo realízanse a través do Aeroporto Internacional Juan Santamaría, localizado a 23 km ao oeste do centro urbano, preto da localidade de Alajuela.

Xeografía
---------

A cidade fica no centro do país, na meseta do Valle Central, a 1.161 m de altitude media. Dista 130 quilómetros de Puerto Limón, na costa do Mar Caribe e 115 km de Puntarenas, no litoral do océano Pacífico.

Historia
--------

Fundado en 1737, San Xosé era un pequeno poboado de escasa importancia arredor de 1824, ano no que o primeiro xefe de estado de Costa Rica, o liberal Juan Mora Fernández, decidiu delocar para aquí o goberno, que antes residía en Cartago, a antiga capital colonial, para convertela nunha cidade de novo cuño. Era unha época de grande euforia na recentemente independizada Federación de Centroamérica, da que Costa Rica era un dos estados integrantes. A nova capital medrou con rapidez, estendéndose polo val. A causa da súa orixe serodia no século XVIII, en San Xosé non fican apenas vestixios de arquitectura colonial, tan habitual noutras capitais de Latinoamérica. No 9 de agosto de 1884, San Xosé tornouse na primeira cidade da América Latina que foi iluminada por enerxía eléctrica.

Lugares de interese
-------------------

Como sitios destacados da cidade han de se cita os edificios do *Banco Central* de Costa Rica e do *Banco Nacional* (este último moito máis alto que as edificacións dos arredoress, algo que conforma o perfil peculiar da urbe), o *parque metropolitano de La Sabana* ou a *Avenida Central* (rúa peonal que é unha das principais áreas comerciais da cidade). O *Parque Morazán* e a Praza da Cultura son visitados por miles de traballadores e turistas cada día. Outros edificios salientes do centro urbano son o *Teatro Nacional de Costa Rica* e o *Teatro Melico Salazar*, centros da vida cultural, e a *Catedral*. Na parte sur, debemos lembrar a *Clínica Bíblica* (un hospital privado) e a *estación do Ferrocarril del Pacífico*.

A cidade posúe varios museos, como o *Museo do Ouro*, con mostras das antigas civilizacións precolombianas; o *Museo de Arte e Deseño Contemporáneo*, o *Museo de Xade*, o *Museo Nacional*, dedicado á historia do país, o *Museo de Arte Costarriqueño* etc.

San Xosé ten unha animada vida nocturna en zonas como *El Pueblo*, a *Calle de la Amargura de San Pedro*, *Heredia*, *Escazú* e Santa Ana.

Nas aforas da cidade está situado o *Xardín Botánico Lankester*, de 11 hectáreas, no que sobresae a colección de orquídeas.

Cidades irmandadas
------------------

Entre outras:

* Guatemala Cidade de Guatemala (Guatemala).
* Israel Kfar Saba (Israel).
* España España Madrid (España).
* Nicaragua Managua (Nicaragua).
* Estados Unidos de América Estados Unidos San José (California, Estados Unidos).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***San Xosé, Costa Rica Modificar a ligazón no Wikidata*** |

| * v
* c
* e
Capitais de América do Norte |
| --- |
| Territorios dependentes en *cursiva* |
| 

|  |  |  |
| --- | --- | --- |
| 
* ***Basse-Terre**, Guadeloupe (Francia)*
* **Basseterre**, Saint Kitts e Nevis
* **Belmopán**, Belize
* **Bridgetown**, Barbados
* **Castries**, Santa Lucia
* ***Charlotte Amalie**, Illas Virxes Estadounidenses (EUA)*
* ***Cockburn Town**, Turks e Caicos (RU)*
* ***Fort-de-France**, Martinica (Francia)*
* ***George Town**, Illas Caimán (RU)*
* **Cidade de Guatemala**, Guatemala
* ***Gustavia**, Saint-Barthélemy (Francia)*
* ***Hamilton**, Bermuda (RU)*
* **A Habana**, Cuba
* **Kingston**, Xamaica
* **Kingstown**, San Vicente e as Granadinas

 | 
* ***Kralendijk**, Bonaire (Países Baixos)*
* **Managua**, Nicaragua
* ***Marigot**, San Martín (Francia)*
* **Cidade de México**, México
* **Nassau**, Bahamas
* ***Nuuk**, Groenlandia (Reino de Dinamarca)*
* ***Oranjestad**, Aruba (Países Baixos)*
* ***Oranjestad**, Sint Eustatius (Países Baixos)*
* **Otava**, Canadá
* **Cidade de Panamá**, Panamá
* ***Philipsburg**, Sint Maarten (Países Baixos)*
* ***Plymouth** (de jure) • **Brades** (de facto), Montserrat (RU)*
* **Port-au-Prince**, Haití
* **Port of Spain**, Trinidad e Tobago

 | 
* ***Road Town**, Illas Virxes Británicas (RU)*
* **Roseau**, Dominica
* ***Saint-Pierre**, Saint-Pierre-et-Miquelon (Francia)*
* **San Xosé**, Costa Rica
* ***San Juan**, Porto Rico (EUA)*
* **San Salvador**, O Salvador
* **Santo Domingo**, República Dominicana
* **Saint George's**, Granada
* **Saint John's**, Antiga e Barbuda
* **Tegucigalpa**, Honduras
* ***The Bottom**, Saba (Países Baixos)*
* ***The Valley**, Anguila (RU)*
* **Washington, D.C.**, Estados Unidos de América
* ***Willemstad**, Curaçao (Países Baixos)*

 |

 |  |

|  |  |
| --- | --- |
| Control de autoridades | 
* Wd: Q3070
* WorldCat
* VIAF: 157037491
* BLBNB: 000080894
* BNE: XX453200
* BNF: 145757810
* BRE: 3534302
* EBID: ID
* FAST: 1206036
* GEC: 0058734
* GeoNames: 3621849
* GND: 4116320-5
* LCCN: n79089396
* MusicBrainz: ID
* NKC: ge638220
* SUDOC: 092835910
* TGN: 7005943
* Treccani: san-jose

 |